CELEX: 62018TN0726
Language: hr
Date: 2018-12-07 00:00:00
Title: Predmet T-726/18: Tužba podnesena 7. prosinca 2018. – Melin protiv Parlamenta

18.2.2019   
            
            
               HR
            
            
               Službeni list Europske unije
            
            
               C 65/42
            
         
      Tužba podnesena 7. prosinca 2018. – Melin protiv Parlamenta
      (Predmet T-726/18)
      (2019/C 65/54)
      Jezik postupka: francuski
      
         Stranke
      
      
         Tužitelj: Joëlle Melin (Aubagne, Francuska) (zastupnik: F. Wagner, odvjetnik)
      
         Tuženik: Europski parlament
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  proglasi dopuštenim prigovor nezakonitosti i prema tome utvrdi da su članci 33. i 68. PMSZ-a [Provedbene mjere Statuta zastupnika u Europskom parlamentu] nezakoniti;
               
            
                  —
               
               
                  utvrdi nepostojanje pravne osnove odluke Glavnog tajnika od 4. listopada 2018.;
               
            kao glavni zahtjev:
      
                  —
               
               
                  poništi odluku Glavnog tajnika Europskog parlamenta od 4. listopada 2018., priopćenu dopisom br. D316037 od 10. listopada 2018., koja je donesena na temelju članka 68. Odluke 2009/C 159/01 Predsjedništva Europskog parlamenta od 19. svibnja i 9. srpnja 2008.„o Provedbenim mjerama Statuta zastupnika Europskog zastupnika”, kako je izmijenjena, kojom se u odnosu na tužitelja utvrđuje potraživanje u iznosu od 130 339,35 eura u pogledu iznosa koji su neosnovano isplaćeni u okviru parlamentarne pomoći, zbog čega se zahtijeva njihov povrat;
               
            
                  —
               
               
                  poništi obavijest o terećenju br. 2018-1597 kojom se tužitelja obavještava da je u odnosu na njega utvrđeno potraživanje slijedom odluke Glavnog tajnika od 4. listopada 2018., „povrat iznosa koji su neosnovano isplaćeni u okviru parlamentarne pomoći, na temelju članka 68. PMSZ-a i članaka 78.-79. Financijske uredbe”;
               
            
                  —
               
               
                  naloži Europskom parlamentu snošenje cjelokupnih troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe tri tužbena razloga.
      
                  1.
               
               
                  Prvi tužbeni razlog, koji se temelji na prigovoru nezakonitosti zbog povrede načelâ pravne sigurnosti i zaštite legitimnih očekivanja člancima 33. i 68. Provedbenih mjera Statuta zastupnika Europskog parlamenta, koje su donesene odlukom od 19. svibnja i 9. srpnja 2008. Predsjedništva Europskog parlamenta, osobito zbog toga što nisu jasni i precizni.
               
            
                  2.
               
               
                  Drugi tužbeni razlog, koji se temelji na bitnoj povredi postupka jer se iz pobijane odluke ne mogu jasno saznati razlozi zbog kojih se odbija prihvaćanje dokumenata koji su podneseni kao dokaz izvršenog rada. Stoga odluka nije obrazložena, protivno članku 41. Povelje Europske unije o temeljnim pravima kojom je zajamčeno pravo na dobru upravu.
               
            
                  3.
               
               
                  Treći tužbeni razlog, koji se temelji na povredi tužiteljevih prava jer on nije usmeno saslušan pred Glavnim tajnikom, nego samo pisanim putem.